**n-a fost nimic**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

între noi

nici aer măcar

fiindcă gravitaţia gravidităţii

acestei iubiri

instantaneu fuzionabilă

şi fisionabilă simultan

n-a fost niciodată probabilă

nici acceptată conceptual

de vreun filozof

sau de altcineva

cât de cât cerebral

dar s-a întâmplat

chiar dacă şi întâmplarea

e exclusă definitoriu

din legile universale

să ne intersectăm nemuririle

între cele două emisfere planetare

şi cerebrale

prin care eternizam oarecum

paşnic şi independent

însă din această ciocnire

involuntară

aproape imposibilă statistic

din nefericire

am devenit o mică gaură neagră

asemănătoare aceleia programate

din accelaratorul

particulei lui dumnezeu

n-a fost nimic între noi

înaintea întâmplării

mă tem că nici după

nu va fi

extincţie repetabilă